Udo Kier

**Udo Kier** (oik. **Udo Kierspe**; 14. lokakuuta 1944 Köln, Saksa – 23. marraskuuta 2025 Palm Springs, Kalifornia, Yhdysvallat) oli saksalainen näyttelijä.

## Elämäkerta
### Lapsuus ja nuoruus
Udo Kier syntyi toisen maailmansodan aikana. Sairaala, jossa hän syntyi, pommitettiin maan tasalle vain hetki Kierin syntymän jälkeen. Kierin isä oli paljon poissa tämän ollessa lapsi, eikä Kier tiennyt tai kuullut isästään juuri mitään. Tämä oli naimisissa, ja tällä oli jo ennestään kolme lasta. Kier muutti 18-vuotiaana Isoon-Britanniaan opiskelemaan englantia ja näyttelemistä.

### Ura
Kier aloitti näyttelijänuransa käymällä Britanniassa teatterikursseja. Myöhemmin hänelle tarjottiin roolia Michael Sarnen elokuvassa *[[Road to St. Tropez]]* (1966). Vaikka rooli oli pieni, se oli hänen näyttelijänuransa alku. Ensimmäisen suuremman roolinsa hän sai elokuvassa *[[Hexen bis aufs Blut gequält]]* (1970), joka kiellettiin 31 maassa sen sisältämän seksin ja väkivallan takia.

Myöhemmin Kier tapasi lentokonematkalla ohjaaja Paul Morrisseyn, joka tarjosi hänelle pääroolia elokuvassa *[[Frankenstein, teurastaja]]* (1973). Se ja sen sisarelokuva *[[Blood for Dracula]]* (1974) tekivät Kieristä tunnetun. Hän näytteli niissä kummassakin päähahmoa, ensin Victor Frankensteinia ja sitten Draculaa.

1970-luvulla Kier oli mukana monissa elokuvissa, joissa useimmissa hänen äänensä oli dubattu. Dario Argenton elokuvan *[[Suspiria – tappavat huokaukset]]* (1977) kuvauksissa Kierin kohtausta kuvattaessa ilmeni äänityksessä teknisiä ongelmia. Kier teki 1970- ja 1980-luvuilla paljon yhteistyötä ohjaaja Rainer Werner Fassbinderin kanssa. Hän näytteli tämän elokuvissa *[[Bolwieser]]*, *[[Lola (vuoden 1981 elokuva)|Lola]]*, *[[Kolmas sukupolvi (elokuva)|Kolmas sukupolvi]]* ja *[[Lili Marleen (elokuva)|Lili Marleen]]* sekä minisarjassa *[[Berlin Alexanderplatz (televisiosarja)|Berlin Alexanderplatz]]*.

Kier tapasi 1980-luvulla nuoren tanskalaisohjaaja Lars von Trierin, joka valitsi hänet televisioelokuvaansa *[[Medea (vuoden 1988 elokuva)|Medea]]*. Heidän yhteistyö jatkui tämän jälkeen vuosikymmeniä, ja Kier näytteli Von Trierin tuotannoissa *[[Epidemia (elokuva)|Epidemia]]*, *[[Eurooppa (elokuva)|Eurooppa]]*, *[[Valtakunta (televisiosarja)|Valtakunta]]*, *[[Breaking the Waves]]*, *[[Dancer in the Dark]]*, *[[Dogville]]*, *[[Melancholia]]* ja *[[Nymphomaniac]]*. Kier oli myös Von Trierin Agnes-tyttären kummisetä.

Ohjaajas Gus van Sant antoi Kierille tämän ensimmäinen yhdysvaltain roolinsa, kun hän valitsi tämän elokuvaansa *[[Matkalla Idahoon]]* (1991). Van Sant oli pitänyt Kieristä jo tämän elokuvissa *Frankenstein, teurastaja* ja *[[Blood for Dracula]]*. Madonna puolestaan piti elokuvasta *Matkalla Idahoon* ja halusi Kierin mukaan kirjaansa *Sex* (1992). Kier näytteli myös Madonnan kappaleiden ”Erotica” ja ”Deeper and Deeper” musiikkivideoilla.

Kier näytteli Pamela Andersonin apuria Curlya elokuvassa *[[Barb Wire (elokuva)|Barb Wire]]* (1996) ja Ron Campia elokuvassa *[[Ace Ventura – lemmikkidekkari]]* (1994), jossa Jim Carrey esitti pääosaa. Kier näytteli vuosina 1996 ja 1999 tehdyssä eurooppalaisena yhteistuotantona valmistuneessa *[[Pinokkion seikkailut (vuoden 1996 elokuva)|Pinokkio]]*-duologiassa pääpahista Lorenzinia sekä tämän vaimoa Madame Flambeauta. Vuosina 1999–2001 hän näytteli tietokonepelissä *[[Command & Conquer: Red Alert 2]]* ja sen lisäosassa *[[Command & Conquer: Yuri’s Revenge]]* Yuri-nimistä hahmoa.

Kier oli uransa loppuvaiheessa mukana muun muassa S. Craig Zahlerin elokuvissa *[[Brawl in Cell Block 99]]* ja *[[Dragged Across Concrete]]*. Hän oli myös pääroolissa komediassa *[[Swan Song (Todd Stephensin vuoden 2021 elokuva)|Swan Song]]*. Hänen viimeinen elokuvansa oli poliittinen trilleri *[[O Agente Secreto]]*, jossa hän näytteli holokaustista selvinnyttä juutalaista Brasilian sotilasdiktatuurin viimeisinä vuosina.

Kierin näytteli pitkän uransa aikana noin 275 roolissa, ja hänen töihinsä kuuluu elokuvia, televisiosarjoja, musiikkivideoita ja tietokonepelejä. Hän oli usein konnana, hirviönä tai muuten vaan outona hahmona. Kier esitti useamman kerran sekä vampyyriä että natsia.

## Osittainen filmografia

* *[[Road to Saint Tropez]]* (1966)
* *[[Hexen bis aufs Blut gequält]]* (1970)
* *[[Frankenstein, teurastaja]]* (*Il mostro è in tavola, barone... Frankenstein*, 1974)
* *[[Blood for Dracula]]* (*Dracula cerca sangue di vergine... e morì di sete!!!*, 1974)
* *[[O’n tarina]]* (*Histoire d’O*, 1975)
* *[[Suspiria]]* (1977)
* *[[Bolwieser]]* (1977)
* *[[Narkissos ja Psyyke]]* (*Nárcisz és Psyché*, 1980)
* *[[Walerian Borowczyk: Tri Jekyll & Mr. Hyde]]* (*Docteur Jekyll et les femmes*, 1981)
* *[[Sisarukset]]* (*Die Geschwister*, 1982)
* *[[Europa (elokuva)|Europa]]* (1991)
* *[[Matkalla Idahoon]]* (*My Own Private Idaho*, 1991)
* *[[Ace Ventura – lemmikkidekkari]]* (*Ace Ventura: Pet Detective*, 1994)
* *[[Valtakunta (televisiosarja)|Valtakunta]]* (*Riget*, 1994)
* *[[Barb Wire]]* (1996)
* *[[Breaking the Waves]]* (1996)
* *[[Pinokkion seikkailut (vuoden 1996 elokuva)|Pinokkion seikkailut]]* (*The Adventures of Pinocchio*, 1996)
* *[[Pinokkion uudet seikkailut|Pinocchion uudet seikkailut]]* (*The New Adventures of Pinocchio*, 1999)
* *[[Historiaa tehdään öisin]]* (*History Is Made at Night*, 1999)
* *[[Shadow of the Vampire]]* (2000)
* *[[Unohtumaton yö]]* (*Just One Night*, 2000)

* *[[Dancer in the Dark]]* (2000)
* *[[Revelation – ilmestys]]* (*Revelation*, 2001)
* *[[The Invincible – Voittamaton]]* (*Invincible*, 2001)
* *[[Fear dot Com]]* (*FeardotCom*, 2002)
* *[[Love Object]]* (2003)
* *[[Dogville]]* (2003)
* *[[Modigliani (elokuva)|Modigliani]]* (2004)
* *[[Dracula 3000]]* (2004)
* *[[Evil Eyes]]* (2005)
* *[[Pray for Morning]]* (2006)
* *[[Fall Down Dead]]* (2007)
* *[[Halloween (vuoden 2007 elokuva)|Halloween]]* (2007)
* *[[Mother of Tears]]* (*La terza madre*, 2007)
* *[[Far Cry (elokuva)|Far Cry]]* (2008)
* *[[Metropia]]* (2009)
* *[[Poikani, poikani, mitä olet tehnyt]]* (*My Son, My Son, What Have Ye Done*, 2009)
* *[[Soul Kitchen]]* (2009)
* *[[Melancholia]]* (2011)
* *[[Iron Sky]]* (2012)
* *[[Nymphomaniac]]* (2013)
* *[[Iron Sky: The Coming Race]]* (2019)

## Lähteet

## Aiheesta muualla